สำนักงานพระพุทธศาสนาแห่งชาติ ร่วมกับวัดไทยทั่วประเทศ เตรียมพร้อมจัดกิจกรรมสวดมนต์ข้ามปี คาดจะมีผู้เข้าพิธีกว่า 28 ล้านคน
สำนักงานพระพุทธศาสนาแห่งชาติ ร่วมกับวัดไทยทั่วประเทศ เตรียมพร้อมจัดกิจกรรมสวดมนต์ข้ามปี คาดจะมีผู้เข้าพิธีกว่า 28 ล้านคนนายณรงค์ ทรงอารมณ์ รองผู้อำนวยการสำนักงานพระพุทธศาสนาแห่งชาติ เปิดเผยว่า ตามที่มหาเถรสมาคม มีมติเห็นชอบให้สำนักงานพระพุทธศาสนาแห่งชาติ ร่วมกับวัด สำนักปฏิบัติธรรม ทั่วประเทศร่วมกับภาคส่วนต่างๆ จัดกิจกรรมเฉลิมฉลองเนื่องในโอกาสวันขึ้นปีใหม่ ด้วยกิจกรรมสวดมนต์ เจริญจิตภาวนาข้ามปี เพื่อความเป็นสิริมงคลนั้น ในส่วนของพื้นที่พุทธมณฑล จังหวัดนครปฐม ได้เตรียมจัดกิจกรรมในวันที่ 30 ธันวาคม 2562 โดยจะจัดพิธีสืบดวงชะตา บริเวณลานรอบองค์ประธานพุทธมณฑล ภายใต้ชื่องาน สืบดวงชะตาเสริมบารมี เริ่มสิ่งดีสู่ชีวีใหม่ โดยมีสมเด็จพระมหารัชมงคลมุนี ผู้ช่วยเจ้าอาวาสวัดไตรมิตรวิทยาราม กรรมการมหาเถรสมาคม เป็นประธานฝ่ายสงฆ์ และพระเถราจารย์จาก 76 จังหวัดร่วมประกอบพิธี เพื่อเสริมบารมี และความเป็นมงคลก่อนร่วมสวดมนต์ข้ามปี โดยผู้เข้าร่วมพิธีจะได้รับน้ำพระพุทธมนต์จากสระน้ำมนต์ศักดิ์สิทธิ์โบราณ วัดหงส์รัตนารามด้วยสำหรับกิจกรรมสวดมนต์ข้ามปีวัดทั่วประเทศและวัดไทยในต่างประเทศทั่วโลก จะจัดกิจกรรมสวดมนต์ข้ามปี โดยส่วนกลางมีศูนย์กลางการจัดกิจกรรมที่พุทธมณฑล จังหวัดนครปฐม และวัดราชบพิธสถิตมหาสีมาราม คาดว่าปีนี้จะมีผู้เข้าร่วมกิจกรรมกว่า 28 ล้านคน